Европэ зэхьэзэхуэм макIуэ
ТхэквондомкIэ Урысейм и чемпионатрэ зэхьэзэхуэрэ иджыблагъэ Сочэ къалэм щекIуэкIащ. Абы хэтащ я ныбжьым елъытауэ гупитхуу зэщхьэщыха, къэралым и щIыналъэ 38-м къикIа спортсмен 1100-м щIигъу.
«Массоги» лIэужьыгъуэм щызэуа Багъэтыр Миленэ и хьэрхуэрэгъухэм зы Iэмали яритакъым икIи килограмм 30-м нэблагъэ зи хьэлъагъхэм я деж дыщэ медалыр къыщихьащ.
Хъуэд Анжеликэ, килограмм 40-м нэблагъэхэм я гупым хэтар, финал ныкъуэ зэпэщIэтыныгъэм къыщыхагъэщIащ икIи къылъысар ещанэ увыпIэрщ.
Иджыри зы домбеякъ медаль Къэбэрдей-Балъкъэрым и командэ къыхэхам къыхуихьащ Теммоевэ Айданэ.
Спортсменхэр ягъасэ Кан Юрий, Бэлагъы Iэдииху, Ри Кьенг Иль, Ри Чоль Джун сымэ.
Зэхьэзэхуэм къыщигъэлъэгъуа зэфIэкI лъагэм папщIэ Багъэтыр Миленэ ирагъэблэгъащ мэлыжьыхьым и 20 — 26-хэм Прагэ щекIуэкIыну Евпропэм и чемпионатым.
МЭЗКУУ Къан.
